נווה המדבר ג'אלו

נווה המדבר ג'אלו (Jalo או Jalu, או Gialo) הוא נווה מדבר בתוך בקירנאיקה, שבלוב, הממוקם ממערב ימת החול הגדולה וכ־250 ק"מ דרומית־מזרחית למפרץ סידרה. ג'אלו נחשב לנווה מדבר גדול וגודלו הוא 19 על 11 ק"מ.Reclus, Elisee (1888) Africa: History, Geography, and People: Volume II North-West Africa Appleton, New York, page 25,  סביב ג'אלו מספר יישובים, הגדול שבהם הוא העיירה ג'אלו, שהייתה הבירה המנהלית של מחוז ג'אלו בין השנים 1983 עד 1988, אז הפך האזור לחלק ממחוז אג'דאביא ונכון לשנת 2007 הוא כיום חלק ממחוז אל־והאט.

 מלחמת העולם השנייה 
בגלל מיקומה והיותה מקור מים, היה למקום חשיבות אסטרטגית במהלך המערכה בצפון אפריקה במלחמת העולם השנייה המקום החליף ידיים מספר פעמים בין כוחות בעלות הברית לכוחות הציר.Molinari, Andrea (2006) Desert Raiders: Axis and Allied Special Forces 1940-43 Osprey, Oxford, England, page 74, 

מבצע נייסטי היה מבצע פשיטה במהלך ספטמבר 1942 במהלך מלחמת העולם השנייה על ידי כוח Z – כוח גדודי מכוח ההגנה של סודאן. נועד לסייע בכוחות הפושטים שלוקחים חלק במבצע הסכמה, במבצע קרוואן ובמבצע ביגמי.John W Gordon "The Other Desert War" p.127 accessed 9 sept 2020.

מטרת הפעולה: השתלטות על נווה מדבר ג'אלו במדבר לוב כדי לסייע בנסיגת הכוחות המעורבים בפעולות האחרות. המבצע נכשל בעקבות גילוי התוכניות לארבע הפעולות על ידי הגרמנים על גופתו של קצין בריטי הרוג במבצע הסכמה. הגרמנים הזהירו את חיל המצב האיטלקי בג'אלו וחיזקו אותו. הכוח האיטלקי בלם בקלות את ההתקפה בליל ה־15–16 בספטמבר.

 המים 
המים בנווה מדבר ג'אלו מלוחים למדי (3,880 חלקים למיליון).Walton, Kenneth (2007) The Arid Zones AldineTransaction, New Brunswick, New Jersey, page 109, ; originally published by Aldine Publishing Company, Chicago, in 1969,  במים יש אלקליין עם pH של 7.4 והם קשים מאוד עם מלחים מומסים רבים בנוסף לנתרן כלורי.

 קהילות 
בנוסף לג'אלו, נווה המדבר תומך בקהילות הבאות:"Lat 29.024 N Long. 21.523 E" Geonames.org
 אל־הִרי
 לָבא
 שֻרף
 מאסליוא
 רשידה

הערות שוליים

קטגוריה:נאות מדבר
קטגוריה:לוב: גאוגרפיה
קטגוריה:לוב במלחמת העולם השנייה